
Vaniku tänav V1 maaüksuse munitsipaalomandisse
taotlemine ja maa sihtotstarbe määramine

1. ASJAOLUD JA MENETLUSE KÄIK 
Maa munitsipaliseerimise menetluse algatamiseks moodustatakse lähtudes kinnistute piiridest ja maakorralduste nõuetest maaüksus ligikaudse pindalaga 23 100 m2. Narva Linnavalitsuse  04.05.2016.a korraldusega nr 535-k on moodustatavale maaüksusele määratud aadress Narva linn, Vaniku tänav V1. 

Kuna Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõike 1 kohaselt taotletakse maa munitsipaalomandisse volikogu vastava otsuse alusel, tuleb võtta vastu otsus Vaniku tänav V1  maaüksuse, ligikaudse pindalaga 23 100 m2 linna munitsipaalomandisse taotlemise kohta.
Tulenevalt nimetatud korra § 6 lõike 3 punktist 6, mille kohaselt munitsipaalomandisse taotlemise toimik peab sisaldama kohaliku omavalitsusüksuse otsust sihtotstarbe määramise kohta, tuleb taotletavale maale määrata maa sihtotstarbe. Linna üldplaneeringu kohaselt on maaüksuse maakasutuse sihtotstarbeks vee- ja haljasala maa.  Haljasala maa on lähtudes Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §6 punktist 13 sotsiaalmaa- üldkasutatava maa alaliik.

2. ÕIGUSLIKUD ALUSED 
2.1 Maareformi seaduse §25 lõige 1 sätestab, et munitsipaalomandisse antakse tasuta maareformi seaduse paragrahvis 28 nimetatud maa. 
2.2 Maareformi seaduse § 28 lõike 1 punkti 3 kohaselt munitsipaalomandisse antakse munitsipaalomandisse jäävate veekogude alune maa.
2.3 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.4 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.5 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. OTSUS

3.1 Taotleda Narva linna munitsipaalomandisse Vaniku tänav V1 maaüksus (lisa1), ligikaudse
pindalaga 23 100 m2.
3.2 Määrata punktis 3.1 nimetatud  maaüksusele maa sihtotstarveks sotsiaalmaa – üldkasutatav maa (017; Üm) – 20%; veekogude maa (006; V) – 80%.
4.RAKENDUSSÄTTED
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

Aleksandr Jefimov

Linnavolikogu esimees
